Here is a page extracted from Wikipedia that may contain CSS, HTML, and a lot of unformatted text.

Title: Parque Nacional d'os Tatras
Content: O Parque Nacional d'os Tatras (en eslovaco Tatranský národný park; tamién abreviau como TANAP) ye un d'os nueu parques nacionals d'Eslovaquia. Ye situau en a Eslovaquia central-septentrional, en os monts Tatras. O parque nacional d'os Tatras proteche a zona d'os Tatras Occidentals (Tatry Západní) y os Tatras Orientals (Tatry Vychodne).

O parque nacional tien una superficie de 738 km², y a zona d'amortiguamiento arredol d'o parque tien una superficie de 307 km² (118,5 mi²), 1.045 km² toz dos. O parque conta con 600 km de rotas de senderismo y 16 senders senyalizaus ta becicletas.

O pico mas alto d'Eslovaquia, o Gerlachovský štít (2.655 m) ye situau en o parque. O parque ye important por a suya diversidat de flora y fauna debiu a las suyas muitas especies endemicas, encluyindo os sarrios (Rupicapra rupicapra).

Historia 
O parque fue creyau l'1 de chinero de 1949, y ye o parque nacional mas antigo d'Eslovaquia. En 1987, os Tatras Occidentals s'incluyioron en o Parque nacional. En 1993, o Parque nacional se convirtió en patrimonio de l'Hombre y a Biosfera seguntes a UNESCO. As arias encluyidas en o parque y a suya zona d'amortiguamiento se revisoron en 2003. Dende 2004, o Parque nacional perteneixe a o rete ecolochico Natura 2000.

Cheografía 
A parti ueste d'o Parque Nacional d'os Tatras se troba en a rechión de Žilina y a parti este de a rechión de Prešov. O Parque nacional Tatra encluye tanto a zona d'os Tatras Occidentals (Zapadne Tatry), como os Tatras Orientals (Vychodne Tatry). O Tatra Occidental se divide en Osobitá, Roháče, vrch Sivy (literalment Montanya Grisa), Liptovské Tatry (Liptov Tatras), Liptovské Kopy, Červené vrchy (Montanyas Royas). Os Tatras Orientals consisten en os Altos Tatras (Vysoké Tatry) y os Belianske Tatras (Tatry Belianske).

Vinclos externos